**Referat af**

**Bestyrelsesmøde i LKO den 29.01.2015, kl. 19.00 i Viemose Forsamlingshus**

Fremmødte: Britta Jørholt, Elsebet Christiansen, Bjørn Ramnæs og Poul-Erik Feldt.

Afbud: Kaj Flinta og Bruno Olsen

Fraværende: Jørgen G. Pedersen

Referent: Poul-Erik Feldt

**Dagsorden:**

1. **Godkendelse og underskrift af referat fra møde den 27.11.2014 sendt til jer den 11.12.2014.**

Referatet blev godkendt og underskrevet uden bemærkninger.

1. **Regnskab og beretning. I henhold til forretningsorden inviteres revisor Bruno Olsen til mødet. Regnskab og beretning må ikke offentliggøres, før de er godkendt/behandlet på generalforsamlingen.**

Elsebet fremlagde et af revisoren underskrevet årsregnskab for 2014.

Britta’s fremlagte forslag til beretning blev gennemgået, og der blev foreslået enkelte redaktionelle ændringer.

1. **Budget 2015. Ifølge vedtægter skal der ikke godkendes noget budget på generalforsamlingen.**

Det af Elsebet udarbejdede forslag til budget for 2015 var påført samme ark som årsregn- skabet for 2015, men uden årstalsangivelse. Poul-Erik bemærkede det uheldige heri, og foreslog, at budgetforslaget blev fjernet fra regnskabsarket og skrevet på et selvstændigt stykke papir.

Budgetforslaget blev gennemgået, drøftet og taget til efterretning.

1. **Kontingenter til Den Gule Stald, Viemose Forsamlingshus og Langebæk Ungdomshjem.**

De anførte beløb i budgetforslaget for 2015 blev godkendt for alle tre steder.

1. **Status på økonomien d.d.**

Elsebet oplyste, at beholdningen d.d. var på 3.216,00 kr.

1. **Dialogmøde den 10.3.2015 i Viemose Forsamlingshus (lokale er bestilt). Dagsorden til politikerne/ annoncering/plakat/traktement. Se mail sendt til jer den 13. ds.**

Det af Poul-Erik udfærdigede forslag til indkaldelse med dagsorden blev gennemgået, og der skal herefter foretages enkelte ændringer. Herefter sendes den til Britta, som sørger for den videre formidling. Britta og Elsebet foretager de nødvendige indkøb til arrange-mentet. Bjørn laver en A4-plakat i 20 eksemplarer til opsætning i området. Bestyrelsens forslag til ordstyrer vil være Torben Folke Månsson.

1. **Viemose Forsamlingshus. Orientering fra udvalg om møde den 14.01.2015.**

Britta gav en kort orientering om situationen vedr. forsamlingshusets fremtid:

Vordingborg Kommune ønsker at sælge huset til hvem, der måtte være interesseret, men ser helst, at huset kan videreføres i lokalt foreningsregi uden kommunalt tilskud.

1. **Evaluering borgermøde den 17.01.2015. Referat godkendt af Plan og Byg vedhæftes.**

Der var udbredt tilfredshed med mødets afvikling og deltagerantal, og man anerkendte det tidligere udsendte referat fra mødet.

1. **Evaluering stormøde den 22.01.2015.**

Britta, Elsebet og Poul-Erik deltog i det af Vordingborg Kommune arrangerede møde mel- lem repræsentanter fra de 16 lokalråd og relevante medarbejdere fra Vordingborg Kom- mune. Der var enighed om, at mødet forløb nogenlunde tilfredsstillende.

1. **PuljeGuiden.**

Det blev besluttet, at Britta deltager i et kursus den 05.02.2015 vedr. brug af PuljeGuiden, som Vordingborg Kommune har arrangeret, og hvor alle foreninger hver har fået mulighed for at tilmelde en deltager. Vordingborg Kommune har betalt for et foreløbigt 2 års abonne- ment til PuljeGuiden, som gør det muligt for foreningerne at benytte denne hjælp gratis.

1. **LUP. Se koncept for LUP på kommunens hjemmeside.**

Punktet blev udsat til næste bestyrelsesmøde.

1. **Fibernet – kontakt fra en borger som foreslår en underskriftsindsamling.**

Britta orienterede om, at en borger havde henvendt sig til hende for at få LKO til at arran- gere en underskriftsindsamling for at få fibernet til Kalvehave.

Det blev besluttet, at LKO ikke vil stå for en underskriftsindsamling, men henviser til, at man som borger har mulighed for at kontakte Fibia og blive registreret som deres lokale ”ambassadør”.

1. **Besøg på offentlige institutioner.**

Elsebet har kontaktet Kompetancecentret på Kalvehave skole, og aftalt et besøg der for LKO’s bestyrelsesmedlemmer den 26.02.2015, kl. 15.00.

Vi blev enige om, at Elsebet, Britta og Bjørn deltager i mødet.

Elsebet har ligeledes kontaktet Plejehjemmet Skovbo i Langebæk for et eventuelt besøg.

Der er man umiddelbart interesseret, og vil vende tilbage med et forslag til en dato.

1. **Generalforsamling torsdag den 09.04.2015, kl. 19.00 (lokale er bestilt).**

Bjørn foreslog, at vi skulle forsøge at arrangere spisning (for egen regning) og musikalsk underholdning for mødedeltagerne inden generalforsamlingen. Ikke alle var enige i dette forslag, men Bjørn påtog sig at undersøge muligheden for både musik og bespisning.

Beslutning vedr. dette emne og resten af planlægningen af generalforsamlingen blev udsat til næste bestyrelsesmøde.

1. **Næste møder: Dialogmøde den 10.03.2015 og generalforsamling den 09.04.2015.**

Derudover er næste bestyrelsesmøde aftalt til den 12. marts 2015, kl. 19.00.

1. **Eventuelt.**

Britta orienterede om en henvendelse fra Vordingborg Kommune vedr. LAG Sydsjælland, bl.a. angående et møde den 16.02.2015.

Der var pt. ingen af de tilstedeværende, der er i stand til at deltage i dette møde.

En henvendelse fra Kaj Flinta d.d. vedr. manglende post fra LKO til ham, samt div. skrivelser fra LKO’s formand til dele af administrationen i Vordingborg Kommune blev drøftet.

Problematikken blev belyst af de deltagende bestyrelsesmedlemmer, og der blev ikke fundet anledning til at tilbagekalde de omtalte skrivelser, ligesom man heller ikke finder, at der er noget, der skal beklages over for Kaj Flinta, som han ellers havde krævet.

På foranledning blev det præciseret, at ingen der ønsker at stå opført på LKO’s mailliste bør slettes derfra, før de pågældende selv har meddelt ønske herom.

Ovenstående referat er godkendt på bestyrelsesmødet den / - 2015.

 Britta Jørholt Elsebet Christiansen Poul-Erik Feldt

 Bjørn Ramnæs